**คำอธิบายรายวิชา**

**กลุ่มสาระการเรียนรู้วิทยาศาสตร์และเทคโนโลยี ชั้นมัธยมศึกษาปีที่ 4**

**รหัสวิชา ว30269 รายวิชา การออกแบบสื่อสิ่งพิมพ์**

**จำนวน 1.5 หน่วยกิต เวลา 60 ชั่วโมง**

**ผลการเรียนรู้**

1. อธิบายความหมายและประเภทของสื่อสิ่งพิมพ์ได้
2. อธิบายหลักการพื้นฐานเกี่ยวกับการออกแบบสื่อสิ่งพิมพ์ประเภทต่าง ๆ ได้
3. สามารถใช้หลักการออกแบบในงานออกแบบสื่อสิ่งพิมพ์ได้
4. สามารถใช้โปรแกรมคอมพิวเตอร์ในการออกแบบสื่อสิ่งพิมพ์ในแบบต่าง ๆ ได้
5. สามารถสร้างสรรค์ผลงานโดยคำนึงถึงหลักคุณธรรม จริยธรรม กฎหมาย และจรรยาบรรณวิชาชีพได้

**คำอธิบายสาระการเรียนรู้**

ศึกษาความรู้ ความหมายและประเภทของสื่อสิ่งพิมพ์ พื้นฐานการออกแบบ หลักการออกแบบในงานสื่อสิ่งพิมพ์ การใช้งานโปรแกรมคอมพิวเตอร์ในงานออกแบบสื่อสิ่งพิมพ์ และสร้างสรรค์ผลงานโดยคำนึงถึงหลักคุณธรรม จริยธรรม กฎหมาย จรรยาบรรณวิชาชีพ โดยใช้กระบวนการสร้างความรู้ความเข้าใจ กระบวนการคิดเชิงออกแบบ และกระบวนการสร้างทักษะการปฏิบัติ เพื่อให้**ผู้เรียนมีทักษะการเรียนรู้ในศตวรรษที่ 21 ได้แก่ ทักษะด้านการคิดอย่างมีวิจารณญาณ และทักษะในการแก้ปัญหา, ทักษะการยอมรับและเข้าใจการเปลี่ยนแปลง, ทักษะด้านคอมพิวเตอร์และเทคโนโลยีสารสนเทศและการสื่อสาร, ทักษะด้านความร่วมมือ การทำงานเป็นทีมและภาวะผู้นำ, ทักษะการยอมรับและเข้าใจการเปลี่ยนแปลง, ทักษะด้านการสร้างสรรค์และนวัตกรรม, ทักษะด้านการสื่อสารข้อมูล สารสนเทศและรู้เท่าทันสื่อ** พร้อมทั้งมีความซื่อสัตย์สุจริต รักความเป็นไทย มีวินัย ใฝ่เรียนรู้ และมุ่งมั่นในการทำงาน